Jurinová, Erika, podpredsedníčka NR SR (2014-09-18):
Ďakujem pekne za slovo, pani predsedajúca. Rada by som reagovala na tie interpelácie, ktorých odpovede mi prišli, dve teda z ministerstva práce, sociálnych vecí a rodiny, jedna od pani ministerky zdravotníctva. Začnem asi tými odpoveďami od ministerstva práce, sociálnych vecí. Vo svojej interpelácii som sa dopytovala v jednej interpelácii na štátnozamestnanecké zmluvy alebo, lepšie povedané, pardon, na štátnozamestnanecké pomery, ktoré boli ukončené najmä z dôvodu výmeny politických garnitúr, teda niekedy v rozpätí po voľbách, a zároveň, či vôbec ministerstvo práce a sociálnych vecí eviduje všetky súdne konania, ktoré sa týkajú takéhoto zväčša náhleho ukončenia pracovného pomeru. Chcem povedať, že pán minister ma teda odkázal, je to pochopiteľné, keďže je to v gescii zatiaľ úradu vlády, na úrad vlády, aby som sa dopytovala o štátnozamestnanecké pomery tam, pretože to je, tento úrad je garant štátnozamestnaneckých pomerov. Je to pravda a na druhej strane si myslím, že keďže vieme, že kompetencie budú teraz prechádzať, čo sa týka štátnozamestnaneckých vzťahov, na ústredie práce, myslím si, že by tá evidencia mala už aj teraz existovať práve na ministerstve práce alebo na samotnom ústredí. Mala som vedomosť, že niektoré, a to bol aj dôvod, prečo som sa rozhodla tu takúto interpeláciu dať, mala som vedomosť, že existujú súdne spory, ktoré sa ťahajú dlhé roky, a ministerstvo do nich v podstate už aj investovalo dosť vysokú sumu peňazí. Preto ma zarazilo, že, že na jednej strane mi ministerstvo odpovedalo, že neeviduje takéto štátnozamestnanecké pomery, ktoré by vznikli na základe prechodu vlády, my však vieme, že v skutočnosti sa to deje úplne bežne, a dávam len do povedomia, že z dôvodu neplatného skončenia štátnozamestnaneckého pomeru bolo doteraz vyplatených 22 406 eur, čo je podľa mňa značne vysoká suma pri takýchto konaniach. Ďalej ma upovedomili, že existujú tri súdne konania štátnozamestnaneckého pomeru, ktoré sa končia, ktoré sú teda ešte neukončené. Z toho mi vyplýva, že tá suma 22-tisíc je naozaj veľmi premrštená alebo teda je značne vysoká, pokiaľ sa týka uhrádzania pre dve právoplatne skončené súdne konania, a tu len možnože taký apel do budúcnosti, ak sme hovorili alebo aj v tom novom kompetenčnom zákone sa hovorí o tom odpolitizovaní samotnej štátnej správy a o tom, ako by sa mali do štátnozamestnaneckého pomeru vykonať aj na tie riadiace funkcie výberové konania, tak aby sa to naozaj skutočne aj dodržiavalo, aby sa odborníci, ktorí boli vybratí, aby prechádzali nielen na štyri roky, ale naozaj počas viacerých vlád. To by malo byť naším cieľom. Takže v tomto prípade nechcem hlasovať o nesúhlase. To som len chcela vyjadriť, chcela vyjadriť ako pár poznámok k interpelácii. V druhej interpelácii, ktorú som položila rovnako pánovi ministrovi práce, sociálnych vecí a rodiny, som sa dopytovala na zaujímavé zistenie, ktoré, kde som zistila, že, alebo mi bolo oznámené, že na projekt jednej firmy, ktorý sa volal Návrh na vytvorenie mediálneho priestoru pre Publicitu a propagáciu problematiky inštitútu rodovej rovnosti, bolo vysúťažených pol milióna eur. Táto suma ma zarazila, keďže viem, aké problémy sa v sociálnej oblasti alebo aj na ministerstve, aké existujú, aké problémy existujú na ministerstve práce a sociálnych vecí, ako nepostačujú financie, ktoré sú určené na priamy zásah a priamu pomoc, zdala sa mi táto suma premrštená. A v odpovedi pána ministra som sa dočítala, že predmet zákazky spomínaného inštitútu rodovej rovnosti je zameraný na odstraňovanie diskriminácie žien na trhu práce a znižovanie rodového mzdového rozdielu. S týmto sa naozaj nedá iné, ako súhlasiť. Rozumiem, že toto je témou, ktorá si zasluhuje pozornosť, avšak na druhej strane už nebolo presne vysvetlené, že čoho sa presne táto publicita bude týkať. Ak by to išlo možnože v postupnosti toho, čo som prečítala, to znamená odstránenie diskriminácie žien a mužov na trhu práce, vyjadrila by som spokojnosť, ale vzhľadom na to, že ďalej pokračuje odpoveď na interpeláciu, kde som sa dopytovala zároveň, že či nemohli byť tieto peniaze využité naozaj na pomoc, na priamu pomoc buď niektorým združeniam, alebo na priame výkony, ktoré by pomohli fyzicky ľuďom, tak mi pán minister odpovedal, že na iné, na dotácie pre právnické a fyzické osoby išli dotácie 20 146 194 eur a na dotácie na podporu rozvoja sociálnych služieb, na podporu vykonávania opatrení sociálno-právnej ochrany detí a sociálnej kurately, na podporu rekondičných aktivít, na podporu členstva medzinárodných organizácií, na podporu edičnej činnosti, na podporu rodovej činnosti bola schválená suma 2 709 094 eur. Veľmi by ma zaujímalo teda, aká časť z tejto čiastky 2 709-tisíc išla opäť na podporu rodovej rovnosti. V tom prvom prípade mi pán minister oznámil, že ide o národný projekt, Národný projekt Inštitút rodovej rovnosti, kam išlo pol milióna, a tu vzápätí sa dozvedáme, že ešte ďalšie financie na podporu rodovej rovnosti ide priamo z kapitoly ministerstva práce. Preto mi tu chýba odpoveď na otázku, aká časť z tých dvoch miliónov ide skutočne na sociálne služby a na opatrenia sociálnoprávnej ochrany a kurately a aká časť z tejto sumy pôjde na podporu členstva, na podporu rodovej rovnosti. Obávam sa, ak by sme sa bavili o vzdelávaní v oblasti sociálnych vecí, napr. obávam sa, že značná časť projektov sa možno míňa účinkom, opakujeme to tu dosť často. Možno aj preto, že sú dotované napr. projekty, ktoré sa týkajú správneho odsávania mlieka pre matky alebo pre mužov, keď budú ženy v práci, aby sa vedeli dobre postarať o dieťa, ako by sme mali správne používať rodovo správny jazyk, a to, si myslím, že v dnešnej situácii by sa tie financie naozaj mohli stravovať oveľa efektívnejšie, naozaj na skutočnú pomoc ľuďom. Vieme, že sú veľké deficity práve v oblasti sociálnych služieb alebo v pomoci odkázaným ľuďom. Takže znova apel a opäť tentokrát vyslovený nesúhlas s odpoveďou pána ministra v tom duchu, že nepovažujem túto odpoveď za dostatočnú a najmä uspokojivú. V poslednej interpelácii, ktorú som podala pani ministerke zdravotníctva, týkala sa opäť potratových tabletiek, na ktoré sme sa už s kolegami dopytovali aj v minulosti. Dôvod, prečo sme sa opäť vrátili k tejto téme, bol iba ten, že v médiách prebehla správa, že v Čechách už tieto lieky sú v predaji. Sú v predaji na predpis, ale to riziko, ktoré vnímame, že sa to môže udiať u nás, sa znova objavilo a si myslím, že je reálne. Pani ministerka nás uisťuje, že doteraz, teda do júla nepožiadala žiadna firma o to, aby mohli lieky predávať v našej krajine, to znamená, že lieky nemusia, neboli žiadne, nebola žiadna žiadosť o kategorizovanie, avšak nevieme, že či sa to neuskutočnilo odvtedy, ako bola interpelácia vypracovaná, nevieme, či sa to v týchto dňoch neuskutočnilo. To riziko, že sa tieto tablety dostanú na náš trh, tu vnímam stále. A odpoveď alebo teda požiadavku na odpoveď na otázky, že či predsa len by nebolo vhodné upraviť aj legislatívu tak, aby bola v súlade s našou legislatívou, a jednoducho by nemohlo dochádzať k registrácii takéhoto lieku, a aby sme naozaj nedochádzali k rozporu s legislatívou, tak v podstate nepriamo, ale odpoveď bola záporná. Z tohto dôvodu takisto považujem odpovede ministerstva, pretože som sa vlastne nedočítala jasne, že čo mieni ministerstvo robiť v tom, aby sa nestalo tak, ako sama pani ministerka mi aj v osobnom rozhovore hovorila, že nemá záujem na tom, aby sa tieto lieky distribuovali, aj keď na predpis, po Slovensku. Takže priama odpoveď mi na to chýba. Ďakujem pekne, a teda opäť vyjadrujem nespokojnosť s odpoveďou.